CELEX: 62010TN0353
Language: sk
Date: 2010-08-31 00:00:00
Title: Vec T-353/10: Žaloba podaná 31. augusta 2010 — Lito Maieftiko Gynaikologiko kai Cheirourgiko Kentro/Komisia

23.10.2010   
            
            
               SK
            
            
               Úradný vestník Európskej únie
            
            
               C 288/55
            
         
      Žaloba podaná 31. augusta 2010 — Lito Maieftiko Gynaikologiko kai Cheirourgiko Kentro/Komisia
      (Vec T-353/10)
      ()
      (2010/C 288/102)
      Jazyk konania: gréčtina
      
         Účastníci konania
      
      
         Žalobca: Lito Maieftiko Gynaikologiko kai Cheirourgiko Kentro A.E (Atény, Grécko) (v zastúpení: E. Tzannini, advokát)
      
         Žalovaná: Európska komisia
      
         Návrhy žalobcu
      
      
                  —
               
               
                  prijať túto žalobu,
               
            
                  —
               
               
                  zrušiť napadnuté oznámenie o dlhu,
               
            
                  —
               
               
                  zohľadniť jeho tvrdenia, ak sa domnieva, že sumy uvedené v jeho vyjadrení z 5. novembra 2009 by sa mali nahradiť,
               
            
                  —
               
               
                  zrušiť napadnutý akt aj v časti týkajúcej sa tretej splátky, ktorá nebola zaplatená,
               
            
                  —
               
               
                  započítať sumy, ktoré by žalobca prípadne mal nahradiť, so sumami tretej splátky, ktoré nikdy neboli zaplatené a ktorých vyplácanie je už päť rokov pozastavené,
               
            
                  —
               
               
                  rozhodnúť, že podaním tejto žaloby sa prerušuje plynutie premlčacej doby týkajúcej sa práva na zaplatenie tretej splátky,
               
            
                  —
               
               
                  zaviazať Komisiu na náhradu trov konania.
               
            
         Žalobné dôvody a hlavné tvrdenia
      
      Touto žalobou žalobca navrhuje zrušenie rozhodnutia Komisie obsiahnutého v oznámení o dlhu č. 3241007362 z 22. júla 2010, ktoré sa týka účasti žalobcu na výskumnom programe č. 507760 DICOEMS a vykonania záverov finančného auditu č. 09-BA74-028.
      Na podporu svojich tvrdení žalobca uvádza tieto žalobné dôvody:
      
                  —
               
               
                  porušenie všeobecnej právnej zásady, podľa ktorej musí byť akt spôsobujúci ujmu odôvodnený, aby bolo možne preskúmať zákonnosť jeho odôvodnenia, keďže oznámenie o dlhu žiadne odôvodnenie neobsahuje,
               
            
                  —
               
               
                  nesprávne posúdenie skutkového stavu, keďže žalovaná nezohľadnila dôkazy žalobcu, a najmä časové výkazy, ktoré žalobca predložil spolu so svojím vyjadrením z 5. novembra 2009,
               
            
                  —
               
               
                  nesprávne právne posúdenie a nedostatok odôvodnenia, keďže žalovaná nezohľadnila vecné tvrdenia žalobcu a neoprávnene ich bez odôvodnenia zamietla,
               
            
                  —
               
               
                  porušenie zásady dobrej viery a legitímnej dôvery, keďže žalovaná neoprávnene nezaplatila žalobcovi poslednú splátku programu a zničila tým celú jeho prácu päť rokov po skončení programu.